**ZAPISNIK SJEDNICE ŠKOLSKOG ODBORA**

 Zapisnik sa 38. sjednice Školskog odbora OŠ Vjekoslava Kaleba Tisno, održane 19. rujna 2016. godine s početkom u 12:00 sati u prostorijama OŠ Vjekoslava Kaleba.

 Sjednici su nazočni: Kristijan Jareb, predsjednik; Sanja Milin, Andrija Berak, Višnja Štropin, Magdalena Martinović i Silvio Šoda, članovi; Sanda Crvelin, ravnateljica.

 Nenazočni su: Maja Klarin

Za zapisničara je postavljen Silvio Šoda.

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 37. sjednice,
2. Prethodna suglasnost Školskog odbora za produljenje ugovora učitelju matematike na određeno puno radno vrijeme do 45 dana
3. Prethodna suglasnost Školskog odbora za produljenje ugovora učitelju fizike na određeno nepuno radno vrijeme (8 sati tjedno) do 45 dana
4. Suglasnost Školskog odbora na visinu cijene učeničke marende za šk.god. 2016./2017.
5. Razno

*Ad.1.* Na zapisnik sa 37. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Ravnateljica je 5. rujna 2016. na zakonski rok od 15. dana zaposlila *Vedrana Meštrovića*, diplomiranog inženjera računarstva, na radno mjesto učitelja matematike, na određeno puno radno vrijeme do povratka Ane Skračić Vukičević sa bolovanja, te traži od Školskog odbora suglasnost za produljenje radnog odnosa do dobivanja suglasnosti Ureda državne uprave za raspisivanje natječaja ili zapošljavanje na neki od drugih načina propisanih zakonom ali ne dulje od 45. dana. Školski odbor je jednoglasno prihvatio zahtjev ravnateljice.

**ZAKLJUČAK**

1. **Daje se suglasnost ravnateljici za produljenjem ugovora o radu do 45. dana, učitelju matematike Vedranu Meštroviću (04. studenog 2016.)**

*Ad.3.* Ravnateljica je 5. rujna 2016. na zakonski rok od 15. dana zaposlila *Krešimira Klarina*, inženjera elektrotehnike, na radno mjesto učitelja fizike, na određeno nepuno radno vrijeme 8 sati tjedno, te traži od Školskog odbora suglasnost za produljenje radnog odnosa do dobivanja suglasnosti Ureda državne uprave za raspisivanje natječaja ili zapošljavanje na neki od drugih načina propisanih zakonom, ali ne dulje od 45. dana. Školski odbor je jednoglasno prihvatio zahtjev ravnateljice.

**ZAKLJUČAK**

1. **Daje se suglasnost ravnateljici za produljenjem ugovora o radu do 45. dana, učitelju fizike Krešimiru Klarinu (04. studenog 2016.)**

*Ad.4.* Ravnateljica je prikupila tri ponude za učeničke marende. Pekarne Pirovac za kruh i proizvode od tijesta (kroasani, pizzete,..), Vindije za mlijeko i mliječne proizvode i Velpro za nabavu salama, sira, pašteta i ostalih potrepština za učeničke marende. Utvrđena cijena marende za učenike nižih razreda je 6 kuna po nastavnom danu, odnosno 7 kuna za više razrede, plus cijena od 1 kune za čaj po nastavnom danu. Cijena je ostala ista kao i lani. Ravnateljica je dobila suglasnost Vijeća roditelja za navedene cijene, te ovim putem traži suglasnost Školskog odbora za iste. Članovi Školskog odbora su jednoglasno prihvatili prijedlog ravnateljice.

**ZAKLJUČAK**

1. **Utvrđuje se cijena marendu u školskoj godini 2016./2017. u visini od 6 kuna po nastavnom danu za učenike nižih razreda, odnosno 7 kuna po danu za učenike viših razreda. Cijena čaja je 1 kuna po nastavnom danu.**

*Ad.5.* Pod točkom *Razno* nije bilo rasprave

Sjednica je završila u 12:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/11

URBROJ: 2182/1-12/1-10-16-2

Tisno, 19. rujna 2016.